Història
L’INS Miquel Martí i Pol és un centre públic de complexitat mitjana, situat al municipi de Roda de Ter. 

El poble de Roda de Ter té una llarga història, és terra de lletres, poble del poeta Miquel Martí i Pol, el poeta del poble, i d’escriptors com Emili Teixidor i Miquel Obiols. A tocar del massís de les Guilleries i travessada pel riu Ter, un passeig per la ribera ens trasllada al passat industrial d’una vila noble, els orígens de la qual els descobrim al jaciment arqueològic de l’Esquerda, el primer poblat ibèric i medieval. Actualment, la indústria, força diversificada, té un pes destacat en l’economia del municipi. Existeixen empreses alimentàries, indústries del sector químic, etc. El sector dels serveis constitueix una peça important. Actualment, l’any 2023, hi viuen 6.172 habitants.

L’institut va començar a funcionar el curs 1994-95 com a extensió de l’INS Antoni Pous de Manlleu, en unes instal·lacions provisionals cedides per l’Ajuntament de Roda de Ter fins al curs 1998-1999, l’abril de 1999 es va instal·lar a l’edifici actual.

A més de Roda de Ter l’alumnat del centre prové dels municipis del Cabrerès (Rupit-Pruit, L’Esquirol- agrupa els nuclis de Cantonigròs, Sant Martí de Sescorts i L’Esquirol), Tavertet, Masies de Roda i Tavèrnoles.

https://agora.xtec.cat/iesmartipol/linstitut/historia/
